b'\n_START_ARTICLE_\nBill Bryson\n_START_SECTION_\n\xc5\xbdivljenje\n_START_PARAGRAPH_\nBryson se je rodil v mestu Des Moines v ameri\xc5\xa1ki zvezni dr\xc5\xbeavi Iowa. Ve\xc4\x8dino svojega odraslega \xc5\xbeivljenja je prebil v Zdru\xc5\xbeenem kraljestvu. Med letoma 1995 in 2003 je \xc5\xbeivel v ZDA. Od leta 2005 do 2011 je bil rektor Univerze Durham. Trenutno \xc5\xbeivi v Hampshireu, v Angliji.\n_START_SECTION_\nDelo\n_START_PARAGRAPH_\nV 80. letih je pisal za angle\xc5\xa1ki \xc4\x8dasnik The Independent, nato pa se posvetil samostojni pisateljski karieri. Pi\xc5\xa1e humorne potopisne romane, ki opisujejo njegova do\xc5\xbeivetja v Evropi, ZDA in Avstraliji. Pi\xc5\xa1e tudi poljudnoznanstvene knjige, od katerih je najve\xc4\x8dji uspeh do\xc5\xbeivela Kratka zgodovina skoraj vsega (Short History of Nearly Everything).'